CELEX: 32021D1827
Language: ro
Date: 2021-10-18 00:00:00
Title: Decizia de punere în aplicare (UE) 2021/1827 a Comisiei din 18 octombrie 2021 privind standardele pentru serviciile poștale și îmbunătățirea calității serviciului în sprijinul Directivei 97/67/CE a Parlamentului European și a Consiliului (Text cu relevanță pentru SEE)

19.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 369/16
               
            
         DECIZIA DE PUNERE ÎN APLICARE (UE) 2021/1827 A COMISIEI
         din 18 octombrie 2021
         privind standardele pentru serviciile poștale și îmbunătățirea calității serviciului în sprijinul Directivei 97/67/CE a Parlamentului European și a Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 20 din Directiva 97/67/CE a Parlamentului European și a Consiliului (2), statele membre trebuie să se asigure că prestatorii serviciului universal fac trimitere la standardele publicate în Jurnalul Oficial al Uniunii Europene, atunci când acest lucru este necesar în interesul utilizatorilor și, în special, atunci când furnizează informațiile menționate la articolul 6 din directiva respectivă.
                  
               
                     (2)
                  
                  
                     La 9 octombrie 2008, Comisia a emis un mandat de standardizare, M/428, în domeniul serviciilor poștale. Prin Decizia de punere în aplicare C(2016) 4876 a Comisiei (3), Comisia a înaintat o cerere către Comitetul European de Standardizare (CEN) pentru elaborarea și revizuirea standardelor europene sau a documentelor de standardizare europeană în sprijinul punerii în aplicare a articolului 20 din Directiva 97/67/CE și în sprijinul acțiunii 5 din Comunicarea Comisiei intitulată „O foaie de parcurs pentru realizarea pieței unice în domeniul livrării de colete. Consolidarea încrederii în serviciile de livrare și încurajarea vânzărilor online” (4).
                  
               
                     (3)
                  
                  
                     Pe baza cererii prevăzute în Decizia de punere în aplicare C(2016) 4876, CEN a revizuit standardul EN 13850:2012 privind măsurarea timpului de circulație al serviciilor cap-la-cap pentru trimiterea poștală individuală din serviciul prioritar și de primă clasă și l-a înlocuit cu standardul EN 13850:2020; a revizuit standardul EN 14012:2008 privind instrucțiunile de tratare a reclamațiilor și l-a înlocuit cu standardul EN 14012:2019; a revizuit standardul EN 14615:2005 privind timbrele de francare digitale pentru a le adapta la noile cerințe privind imprimarea securizată a datelor și l-a înlocuit cu standardul EN 14615:2017; a revizuit standardele EN 14142-1:2011 și CEN/TR 14142-2:2011 pentru a le adapta la noul standard internațional ISO 19160-4:2017 privind adresarea (componentele și limbajele modelelor de adrese poștale internaționale) și le-a înlocuit cu EN ISO 19160-4:2017.
                  
               
                     (4)
                  
                  
                     Pe baza solicitării prevăzute în mandatul de standardizare M/428 din 9 octombrie 2008, CEN a revizuit standardul EN 14508:2003+A1:2007 privind timpul de circulație cap-la-cap pentru trimiterea poștală din serviciul neprioritar și l-a înlocuit cu standardul EN 14508:2016; a revizuit standardul EN 14534:2003+A1:2007 privind timpul de circulație pentru corespondența în serie și l-a înlocuit cu standardul EN 14534:2016, astfel cum a fost rectificat prin EN 14534:2016/AC:2017, și a rectificat standardul EN 13724:2013 privind ferestrele de introducere ale cutiilor de scrisori și ale intrărilor de corespondență private prin publicarea unei rectificări, EN 13724:2013/AC:2016.
                  
               
                     (5)
                  
                  
                     Referințele standardelor EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 și EN 13724:2013 au fost publicate prin Comunicarea 2015/C 159/01 a Comisiei (5).
                  
               
                     (6)
                  
                  
                     Comisia, împreună cu CEN, a evaluat dacă standardele EN 13850:2020, EN 14012:2019, EN 14615:2017 și EN ISO 19160-4:2017 respectă cererea prevăzută în Decizia de punere în aplicare C(2016) 4876.
                  
               
                     (7)
                  
                  
                     Comisia, împreună cu CEN, a evaluat dacă standardele EN 14508:2016 și EN 14534:2016, astfel cum au fost rectificate prin standardul EN 14534:2016/AC:2017, sunt conforme cu solicitarea prevăzută în mandatul de standardizare M/428 din 9 octombrie 2008.
                  
               
                     (8)
                  
                  
                     Standardele EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 și EN 14534:2016, rectificate prin standardul EN 14534: 2016/AC:2017, îndeplinesc cerința de armonizare continuă a standardelor tehnice, astfel cum este menționată în Directiva 97/67/CE. Prin urmare, este oportun să se publice în Jurnalul Oficial al Uniunii Europene referințele standardelor respective și rectificarea EN 13724:2013/AC:2016 la standardul EN 13724:2013.
                  
               
                     (9)
                  
                  
                     Standardele EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 și EN 14534:2016, astfel cum a fost rectificat prin EN 14534:2016/AC:2017, înlocuiesc standardele EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 și EN 14534:2003+A1:2007. Prin urmare, este necesar să se retragă din Jurnalul Oficial al Uniunii Europene referințele standardelor EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 și EN 14534:2003+A1:2007.
                  
               
                     (10)
                  
                  
                     Din motive de claritate și securitate juridică, ar trebui publicată într-un singur act o listă completă de referințe ale standardelor tehnice elaborate în sprijinul Directivei 97/67/CE. În consecință, este necesar ca celelalte referințe la standardele tehnice publicate prin Comunicarea 2015/C 159/01 să fie, de asemenea, incluse în prezenta decizie. Prin urmare, este oportun să se abroge comunicarea respectivă,
                  
               ADOPTĂ PREZENTA DECIZIE:
         
            Articolul 1
            Referințele standardelor armonizate tehnice pentru serviciile poștale și îmbunătățirea calității serviciului elaborate în sprijinul Directivei 97/67/CE și enumerate în anexa la prezenta decizie se publică în Jurnalul Oficial al Uniunii Europene.
            
         
         
            Articolul 2
            Comunicarea 2015/C 159/01 se abrogă.
         
         
            Articolul 3
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 18 octombrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 97/67/CE a Parlamentului European și a Consiliului din 15 decembrie 1997 privind normele comune pentru dezvoltarea pieței interne a serviciilor poștale ale Comunității și îmbunătățirea calității serviciului (JO L 15, 21.1.1998, p. 14).
         
            (3)  Decizia de punere în aplicare a Comisiei C(2016) 4876 din 1 august 2016 privind cererea de standardizare adresată Comitetului European de Standardizare în ceea ce privește serviciile poștale și îmbunătățirea calității serviciului în sprijinul Directivei 97/67/CE a Parlamentului European și a Consiliului din 15 decembrie 1997.
         
            (4)  COM(2013) 886 final din 16 decembrie 2013.
         
            (5)  Comunicarea Comisiei în cadrul punerii în aplicare a Directivei 97/67/CE a Parlamentului European și a Consiliului din 15 decembrie 1997 privind normele comune pentru dezvoltarea pieței interne a serviciilor poștale ale Comunității și îmbunătățirea calității serviciului (Publicarea titlurilor și a referințelor standardelor tehnice în sensul articolului 20 din directivă) (JO C 159, 13.5.2015, p. 1).
      
      
         
            ANEXĂ
            
                        
                           Nr.
                        
                     
                     
                        
                           Referința standardului
                        
                     
                  
                        1.
                     
                     
                        EN 13619:2002
                        Servicii poștale. Prelucrarea trimiterilor poștale. Caracteristici optice pentru prelucrarea corespondenței
                     
                  
                        2.
                     
                     
                        EN 13724:2013
                        Servicii poștale. Ferestre de introducere ale cutiilor de scrisori și ale intrărilor de corespondență private. Prescripții și metode de încercare
                        EN 13724:2013/AC:2016
                     
                  
                        3.
                     
                     
                        EN 13850:2020
                        Servicii poștale. Calitatea serviciului. Măsurarea timpului de circulație al serviciilor cap-la-cap pentru trimiterea poștală individuală din serviciul prioritar și de primă clasă
                     
                  
                        4.
                     
                     
                        EN 14012:2019
                        Servicii poștale. Calitatea serviciilor. Instrucțiuni de tratare a reclamațiilor
                     
                  
                        5.
                     
                     
                        EN 14508:2016
                        Servicii poștale. Calitatea serviciului. Măsurarea timpului de circulație cap-la-cap pentru trimiterea poștală individuală din serviciul neprioritar și de clasă a doua
                     
                  
                        6.
                     
                     
                        EN 14534:2016
                        Servicii poștale. Calitatea serviciului. Măsurarea timpului de circulație pentru serviciile cap-cap pentru corespondența în serie
                        EN 14534:2016/AC:2017
                     
                  
                        7.
                     
                     
                        EN 14615:2017
                        Servicii poștale. Timbre de francare digitale. Aplicații, securitate și proiectare
                     
                  
                        8.
                     
                     
                        EN ISO 19160-4:2017
                        Adresare. Partea 4: Componente și limbaje ale modelelor de adrese poștale internaționale (ISO 19160-4:2017)